## Pravilnik o izmjenama i dopunama Pravilnika o kvaliteti alkoholnih pića

### NN 102/2003 (24.6.2003.), Pravilnik o izmjenama i dopunama Pravilnika o kvaliteti alkoholnih pića

# DRŽAVNI ZAVOD ZA NORMIZACIJU I MJERITELJSTVO

1346

Na teme­lju članka 13. stavka 2. i 17. stavak 2.
Zakona o normizaciji (»Narodne novine«, broj 55/96), ravnate­lj Državnog zavoda
za normizaciju i mjerite­ljstvo donosi

## PRAVILNIK

### O IZMJENAMA I DOPUNAMA PRAVILNIKA O KVALITETI ALKOHOLNIH PIĆA

Članak 1.

U Pravilniku o kvaliteti alkoholnih pića
(»Narodne novine«, br. 53/91) u članku 2. riječi »organizacija udruženog rada«
zamje­njuju se riječju »proizvođač«.

Članak 2.

Članak 4. mije­nja se i glasi:

»Proizvodi koji se stav­ljaju u promet
zapakirani moraju na ambalaži imati deklaraciju ako to ovim pravilnikom nije
druga­čije propisano.

Deklaracija mora sadržavati:

– naziv proizvoda i ­nje­govo trgovačko ime, ako
ga proizvod ima,

– tvrtku i sjedište proizvođača ili distributera
ili onog koji je proizvod punio, odnosno pakirao, a za uvezeni proizvod zem­lju
podrijetla, naziv i sjedište proizvođača, te naziv i adresu uvoznika,

– nazivnu količinu pu­nje­nja,

– podatke o udjelu alkohola,

– podatke o osnovnim sastojcima i dodanim
aditivima (navesti skupinu upotrijeb­ljenih aditiva i E – brojeve ili naziv
aditiva),

– godinu proizvod­nje, odnosno pakira­nja, rok
upotreb­ljivosti za proizvode s ma­nje od 10 %vol alkohola i za proizvode za
koje je ovim pravilnikom propisan rok upotreb­ljivosti, datum proiz­vod­nje,
odnosno pakira­nja (mjesec i godina, tako da je godina pisana dvoznamenkastim
brojem) i rok upotrebe ili tekst »upotrijebiti do« s oznakom, roka (mjesec i
godina).

Deklaracija može sadržavati i druge podatke od
interesa za potrošače.

Deklaracija mora biti lako uoč­ljiva i čit­ljiva.

Navod da je proizvod proizveden u Hrvatskoj može
biti označen na engleskom jeziku (npr.: Product of Croatia).

Naziv proizvoda može
iznimno biti i na stranom jeziku, ako se proizvod duže vrijeme proizvodi i ako
je tako označen opće poznat (npr.: Cherry brandy, Gin, Vodka, Domaći brandy i
dr.).«

Članak 3.

Članak 9. mije­nja se i
glasi:

»Alkoholna pića su
proizvodi namije­njeni ­ljudskoj upotrebi, koji sadrže više od 2 %vol alkohola,
a proizvode se:

– destilacijom
prevrelih sirovina koje sadrže šećer ili su prethodno ošećerene, sa ili bez
dodava­nja arome i/ili maceracijom aromatskog bi­lja i plodova i/ili dodava­njem
aroma, šećera i drugih sladila etilnom alkoholu i/ili proizvodima utvrđenim
ovim pravilnikom;

– ili miješa­njem
alkoholnog pića s jednim ili više alkoholnih pića i/ili jednim ili više pića.

Alkoholna pića u smislu
ovog pravilnika jesu:

– prirodne rakije,

– jaka alkoholna pića
na bazi rafiniranog alkohola (etanola) ili žitnog destilata,

– likeri,

– ostala alkoholna
pića.

Kod svih proizvoda iz
stavka 2. ovoga članka obvezno je deklarira­nje udjela alkohola u %vol, a kod
gaziranih alkoholnih pića – udio alkohola u %vol i udio ug­ljičnog dioksida u
g/l.«

Članak 4.

U članku 13. stavak 1.
riječi: »može u proizvod­nji varirati od 15% do 75% zamje­njuju se riječima:
»ne može biti veća od 86%.«

Članak 5.

U članku 16. stavak 1.
riječi: »od 25 do 55vol.%« zamje­njuju se riječima: »do 86 %vol«.

Članak 6.

Članak 17. mije­nja se
i glasi:

»Voćne rakije (š­ljivovica,
rakija od marelice, rakija od viš­nje, rakija od jabuke, rakija od kruške i
ostale rakije), osim uvjetima iz članka 14. ovog pravilnika, moraju udovo­ljavati
i ovim uvjetima:

– alkoholna jačina: destilat
do 86 %vol, gotov proizvod najma­nje 37,5 %vol,

– količina hlapivih
tvari najma­nje 200 mg/100 ml a.a.,

– metilalkohola najviše
1500 mg/100 ml a.a.,

– HCN najviše 10 mg/100
ml a.a.

Pod sadržajem hlapivih
tvari podrazumijeva se količina hlapivih tvari osim etilnog i metilnog alkohola
sadržanog u alkoholnom piću dobivenom isk­ljučivo destilacijom, kao rezultat
isk­ljučivo destilacije i redestilacije korištenih sirovina.

Članak 7.

U članku 18. stavka 1.
riječi: »od 25 do 55 vol.%« zamje­njuju se riječima: »do 86 %vol«.

Članak 8.

U članku 19. stavak 1.
riječi: »25 do 55vol.%« zamje­njuju se riječima: »do 86 %vol«.

Članak 9.

U članku 29. stavak 3.
brojka »40« zamje­njuje se brojkom »25«.

Članak 10.

U članku 31. stavak 3.
mije­nja se i glasi:

»Klekovača mora
sadržavati najma­nje 37,5 %vol alkohola, a ostale sastojke kao i š­ljivovica.«

Članak 11.

U članku 32. stavak 2.
mije­nja se i glasi:

»Rakija iz stavka 1.
ovog članka može sadržavati pokoju grančicu, korijen ili plod«.

Članak 12.

U članku 33. stavak 2.
alineja 2. riječi: »40 do 50« zamje­njuju se riječima: »najma­nje 37,5 %vol«.

Članak 13.

U članku 35. stavak 4.
alineja 1. riječi: »40 do 52« zamje­njuju se riječima: »najma­nje 37,5 %vol.«

Članak 14.

U članku 36. stavak 3.
briše se.

Članak 15.

U članku 37. stavak 2.
iza riječi: »rum« dodaju se riječi »domaći rum«.

Članak 16.

U članku 39. iza riječi: »viski« dodaju se
riječi: »(whisky ili whiskey)«.

Članak 17.

Članak 40. mije­nja se i glasi:

»Pod nazivom ­džin (gin), smatra se proizvod
dobiven mije­ša­njem rafiniranog etilnog alkohola i destilata macerata borovice
i drugog aromatskog bi­lja, uz dodatak drugih aroma, osim u­lja borovice, s
time da okus borovice prevladava.

Ako se ­džin proizvodi redestilacijom
rafiniranog etilnog alkohola u kotlovima koji se tradicionalno koriste za ­džin,
uz prisustvo ploda borovice i drugog aromatskog bi­lja, smije se nazvati
»destilirani ­džin«.

Isto se može nazvati i mješavina proizvoda takve
destilacije i rafiniranog etilnog alkohola.

Destiliranom ­džinu se smiju dodavati arome,
osim u­lja borovice.

Alkoholna jačina ­džina koji se stav­lja u
promet je najma­nje 37,5 %vol.«

Članak 18.

U članku 41. stavak 4. mije­nja se i glasi:

»Pod nazivom domaći rum stav­lja se u promet
proizvod dobiven aromatizira­njem rafiniranog etilnog alkohola, može se bojati
prirodnim i umjetnim bojama.

Udio alkohola ne smije biti ma­nji od 37,5 %vol.

Za domaći rum proizvođač je dužan donijeti
proizvođačku specifikaciju.«

Članak 19.

U članku 42. stavak 1. iza riječi: »domaći
brendi« dodaju se riječi: »(domaći brandy)«

Stavak 2. mije­nja se i glasi:

»Udio alkohola u domaćem brendiju ne može biti
ma­nji od 36 %vol.«

Članak 20.

U članku 44. stavka 1. iza riječi »votka« dodaje
se riječ: »(vod­ka)«, a riječi: »koji potječu od žitarica ili krumpira«, brišu
se.

U stavku 2. točka 2. mije­nja se i glasi:

»2) sadržavati najma­nje 37,5 %vol.«

Iza stavka 4. dodaje se stavak 5. koji glasi:

»Ako se votka deklarira ili označava kao žitna
votka mora biti proizvedena isk­ljučivo iz rafiniranog etilnog alkohola
dobivenog od žitarica.«

Članak 21.

U članku 48. točka 2) riječi: »200 g« zamje­njuju
se riječima: »100 g«.

U točki 3) brojka: »22« zamje­njuje se brojkom
»15«.

Točka 4) istog stavka se briše, a dosadaš­nja
točka 5) postaje točkom 4).

Članak 22.

U članku 49. stavak 4. briše se.

Članak 23.

U članku 54. iza riječi: »šeri brendi« dodaju se
riječi: »(cherry brandy)«, a iza riječi: »maraskino« dodaje se riječ:
»(maraschino)«.

Članak 24.

U članku 56. točka 2) broj: »25« zamje­njuje se
brojem »15«.

Članak 25.

U članku 58. iza riječi »iz člana 48. točke«
brojka »5)« zamje­njuje se brojkom »4)«.

U istom članku točke 2) i 3) mije­njaju se i
glase:

»1) u jednoj litri moraju sadržavati najma­nje
100 g šećera iskazanog kao ukupni invert, osim emulzionog likera i punča koji
moraju sadržavati najma­nje 150 g šećera iskazanog kao ukupni invert, a
kokteli/cocktail-i iz čl. 64. ovog pravilnika mogu sadržavati količinu šećera
proporcionalno udjelu likera.

2) moraju sadržavati najma­nje 15% vol
alkohola.«

Članak 26.

U članku 64. stavak 1. riječ »(koktel)« zamje­njuje
se riječima »(koktel ili cocktail)«.

U istom članku stavak 4. briše se.

Članak 27.

U članku 66. stavak 1. iza riječi »meda« dodaju
se riječi: »miješana alkoholna pića«.

Članak 28.

Iza članka 76. dodaje se novi članak 76.a koji
glasi:

»Članak 76.a

»Miješano alkoholno piće (koktel ili cocktail)
je mješavina dvaju ili više alkoholnih pića definiranih ovim pravilnikom,
alkoholnog pića s rafiniranim etilnim alkoholom i/ili vinom i/ili pivom i/ili
voćnim sokom i/ili drugim sokom i/ili osvježavajućim pićem i/ili mineralnom
vodom i dr., sa ili bez dodatka šećera.

Miješanim alkoholnim pićima dozvo­ljeno je
dodava­nje boja i aroma kako je utvrđeno posebnim pravilnikom o aditivima koji
se mogu nalaziti u namirnicama.

Miješanim alkoholnim pićima dozvo­ljeno je
dodava­nje CO2.

Udio alkohola u miješanom alkoholnom piću je
najma­nje 2% vol.

Za miješana alkoholna pića (cocktail-i)
proizvođač je dužan donijeti proizvođačku specifikaciju«.

PRIJELAZNE I ZAVRŠNE ODREDBE

Članak 29.

U svim odredbama ovoga pravilnika riječi: »vol%«
zamje­njuju se riječima: »% vol«, riječi: »žestoka alkoholna pića« zamje­njuju
se riječima: »jaka alkoholna pića«, a riječi: »nerafinirani žitni alkohol«
zamje­njuju se riječima: »žitni destilat« u odgovarajućem broju i padežu.

Članak 30.

Proizvodi
koji su proizvedeni do dana stupa­nja na snagu ovoga Pravilnika mogu biti u
prometu dvije godine od ­nje­gova stupa­nja na snagu.

Članak 31.

Ovaj Pravilnik stupa na snagu osmog dana od dana
objave u »Narodnim novinama«.

Klasa:
011-02/03-04/06
Urbroj: 558-04/12-03-03
Zagreb, 16. lip­nja 2003.

Ravnate­lj
**dr. sc.** **Jakša Topić, dipl. ing., v. r.**

Pravilnik, NN 102/2003-1346